《竹外梅梢》
元代·刘诜

谁家修篁千万竿，短墙流水朱阑干。孤芳托根得春早，一枝斜阑行路看。

遥凝青林炯初霁，一点两点雪未残。小窗月落霜角动，谁与伴此空山寒。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。